钦定古今图书集成/明伦汇编/闺媛典/第153卷 > 任纯甫妻白氏
## 钦定古今图书集成/明伦汇编/闺媛典/第153卷 > 任纯甫妻白氏

按《南宫县志》：“白氏，任纯甫妻。平居克尽妇道。纯甫卧
病岁馀，白供药饵，伺寝食极劳无倦。纯甫亡，白年十
九，无子女，数日不食，哭死复苏，志不欲生。家人严为防护，善加劝谕，稍意止。未几，舅姑相继逝，茕茕一室，
常以二老妪自随，非大事不出阃阈，至亲鲜有睹其
面者。凡历苦节五十馀年。嘉靖四十三年，巡按御史”
表其门。